OzLabs/hebrew-wiki-articles huggingface dataset:
גיא בן פורת

גיא בן פורת (נולד ב-19 בספטמבר 1967) הוא פרופסור חבר במחלקה לפוליטיקה וממשל באוניברסיטת בן-גוריון בנגב.

==ביוגרפיה==
גיא בן פורת נולד וגדל בעומר ולמד בתיכון האזורי אשל הנשיא. בוגר תואר ראשון במדע המדינה ופסיכולוגיה באוניברסיטת תל אביב (1994). את הדוקטורט השלים באוניברסיטת ג'ונס הופקינס בארצות הברית בשנת 2000, ובשנים 2001–2002 היה עמית פוסט-דוקטורט באוניברסיטת לתל אביב.

בשנת 2002 הצטרף לסגל הבכיר של המחלקה לניהול ומדיניות ציבורית אוניברסיטת בן-גוריון בנגב בדרגת מרצה, הועלה לדרגת מרצה בכיר ב־2007 ולדרגת פרופסור חבר ב־2012. בין השנים 2013–2016 שימש כראש המחלקה, ובשנת 2017 עבר למחלקה לפוליטיקה וממשל.

==מחקר וכתיבה==
גיא בן פורת הוא המחבר והעורך של ספרים ומאמרים רבים בנושאים של פוליטיקה בישראל ובעולם, תהליכי שלום, דת ומדינה ואתניות, חילון, חילון בישראל ובעולם, רב-תרבותיות ומדיניות ציבורית, יחסי משטרה-מיעוטים, יישוב סכסוכים. בין הספרים שכתב וערך:
* בן פורת גיא וגופר אורי, שיטור בחברה משוסעת, הוצאת פרדס, 2013.
* בן פורת גיא, זאב שביט ואורנה ששון-לוי (עורכים), מראי מקום: זהויות משתנות ומיקומים חברתיים בישראל, הוצאת מכון ון ליר והוצאת הקיבוץ המאוחד, 2014.
* בן פורת גיא, הלכה למעשה: חילונו של המרחב הציבורי בישראל, הוצאת פרדס, 2016.
* בן פורת גיא, בשיר בשיר, ויוסי יונה (עורכים), מדיניות ציבורית ורב תרבותיות, הוצאת מכון ון ליר והקיבוץ המאוחד, 2016.
<div class="mw-content-ltr">
* Guy Ben-Porat, 2006, Global Liberalism, Local Populism: peace and conflict in Israel/Palestine and Northen Irland, Syracuse University Press. זוכה פרס מכון פרנקפורט לחקר השלום (PRIF).
* Guy Ben-Porat, Shlomo Mizrachi, Arye Naor and Erez Tzfadia, 2008, Israel Since 1980, Cambridge University Press.
* Guy Ben-Porat, 2013, Between State and Synagogue: The Secularization of Modern Israel, Cambridge University Press</div>
זוכה פרס שפירא לספר הטוב ביותר לשנת 2013 של האגודה ללימודי ישראל (Association for Israel Studies) והאגודה הישראלית למדע המדינה.

== חיים אישיים ==
בן פורת נשוי לנטע, אב לשתי בנות, ומתגורר בלהבים. 
== קישורים חיצוניים ==
* מאמרי [https://www.haokets.org/writer/גיא-בן-פורת/ גיא בן פורת], באתר "העוקץ"
* 
* [https://in.bgu.ac.il/humsos/politics/pages/staff/Guy_Ben_Porat.aspx קורות החיים של גיא בן פורת באתר אוניברסיטת בן-גוריון]
* 
* 
* [https://www.hashomrim.org/hebrew/350 ניתוח שומרים: האם פרץ בישראל מרי אזרחי שקט?]
* 

==הערות שוליים==

קטגוריה:חוקרי מדע המדינה ישראלים
קטגוריה:בוגרי תיכון אזורי אשל הנשיא
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת ג'ונס הופקינס
קטגוריה:זוכי פרס שפירא בלימודי ישראל
קטגוריה:סגל אוניברסיטת בן-גוריון בנגב: פוליטיקה וממשל
קטגוריה:ישראלים שנולדו ב-1967
הרפתקה של חבר מושלם

הרפתקה של חבר מושלם (באנגלית: Rowley Jefferson's Awesome Friendly Adventure) הוא ספר בסדרת הספרים "יומנו של חנון" שכתב הסופר האמריקאי ג'ף קיני. זהו ספר המשך לספין אוף "יומנו של חבר מושלם", שבו הדמות הראשית אינה גרג הפלי אלא חברו הטוב ביותר, ראולי ג'פרסון, הספר יצא לאור באנגלית ובעברית באוגוסט 2020.

== תקציר עלילה ==
הספר מחולק לשני חלקים. באחד מסופר מה גרג הפלי חושב על הספר, ובשני מסופר על הרפתקאותיו של רונלד האמיץ שיצא למסע להציל את אימו, שנחטפה בידי המכשף הלבן. בדרך רונלד פוגש המון דמויות שמצטרפות אליו למסע.

== דמויות ==
* ראולי ג'פרסון – כותב הספר, חברו הטוב ביותר של גרג הפלי, רונלד מבוסס עליו.
* גרג הפלי – המייעץ של ראולי, לא אוהב כמעט אף אחת מהדמויות בספר חוץ מגארג. גארג מבוסס עליו.
* רונלד האמיץ – הגיבור הראשי של הספר, מבוסס על ראולי. יוצא למסע להציל את אימו.
* גארג הברברי – חברו הטוב ביותר של רונלד, מצטרף אליו למסע. מבוסס על גרג.
* המכשף הלבן/ סנטה קלאוס – כביכול הנבל הראשי של הספר. בסוף מתברר שהקוסם חד העין הפליל אותו. אחיו של הקוסם חד העין.
* הקוסם חד העין – שיקר לרונלד ואמר לו שאימו נחטפה בידי המכשף הלבן. הוא כביכול מצטרף לרונלד למסע על מנת להרוג אותו.
* שיוואנה – אלפית ציידת, עובדת בשביל המכשף הלבן/ סנטה קלאוס. בת זוגו של הערפד.
* הערפד – בילדותתו ננשך בידי ערפד ואיש זאב והוא סובל מזה. מצטרף לרונלד במסעו. בן זוגה של שיוואנה.
* סטיב – חצי איש חצי פרה. גרג שונא אותו.
* שרלוק הולמס – ניסה לעזור לרונלד לנצח את מדוזה. מצטרף לרונלד במסעו. מבוסס על דמות בעלת של זהה מהספר "שרלוק הולמס".
* ימינוש – היד הטובה, נהרגה בידי גייזר של לבה.
* שמאליתוש – היד הרעה, הקוסם חד העין שולט בה.

==הערות שוליים==

קטגוריה:יומנו של חנון
ריגאץ'

ריגאץ (בהונגרית: Rigács) הוא כפר במחוז וספרם שבמרכז הונגריה.
כמו יישובים רבים באירופה גם בריגאץ' מספר התושבים נמצא בירידה. כך, בשנת 1990 היה מספר התושבים 231 ובשנת 2020 רק 190 תושבים.

==יהודי ריגאץ'==
בריגאץ' חיו יהודים בתקופות זמן שונות. חלק מהיהודים ילידי הכפר נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|4
|
|-
|1880
|13
|517
|-
|1910
|8
|
|-
|1920
|2
|
|-
|1930
|1
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
אנריקה פורטה

אנריקה פורטה (בספרדית: Enrique Porta; 17 בדצמבר 1944) הוא כדורגלן עבר ספרדי, ששיחק בעמדת החלוץ.

==ביוגרפיה==
פורטה נולד בעירייה וילאנואבה גאז'גו שליד העיר סרגוסה. הוא החל את הקריירה בקבוצות מקומיות כדי לעבור לקבוצת הנוער של ריאל סרגוסה. בתחילת הדרך הרשמית עם וסקה בעונת 1967/68 כבש 34 שערים בסגונדה דיוויסון ב'. לאחר אותו קמפיין חתם פורטה בגרנדה מהלה ליגה, חתימה שהייתה חשובה עבור וסקה מכיוון שבזכותה יכלה כלכלית לבצע עבודות במגרש הכדורגל הקרוב והחדש צ'רו דה סן חורחה. בסופו של דבר יעלה שם בעתיד אצטדיונה הנוכחי של הקבוצה, האסטדיו אל אלקוראס.

פורטה התחיל ברגל שמאל את דרכו עם גרנדה כשבעונתו הראשונה נאלץ לשחק בהגנה ורק ב-5 משחקים. בעונת 1969/70 המאמן נסטור רוסי העבירו לקבוצה השנייה, אף על פי שהיה כבר בן 26. עונה אחר כך חזר לראשונה אך עדיין לא שיחק בקביעות, וכל זה השתנה בעונת 1971/72 בה כבש 20 שערים בליגה וזכה בתואר הפיצ'יצ'י. אף על פי שעורר עניין במועדונים הגדולים ריאל מדריד וברצלונה, פורטה נשאר בה עד 1975. לאחר מכן חזר למולדתו באראגון כדי לשחק בריאל סרגוסה לשתי עונות עד שפרש.

משנת 1997 אצטדיון הכדורגל העירוני של מקום הולדתו, וילאנואבה דה גאז'גו, נקרא על שמו. מתחם זה הוחלף ב-2008 במבנה חדש, אם כי השם נשמר על אנריקה פורטה.

==קישורים חיצוניים==

קטגוריה:כדורגלני וסקה
קטגוריה:כדורגלני גרנדה
קטגוריה:כדורגלני ריאל סרגוסה
קטגוריה:כדורגלנים ספרדים
קטגוריה:ספרדים שנולדו ב-1944
אוניברסיטת טורו

אוניברסיטת טורו (באנגלית: Touro University) היא אוניברסיטה יהודית פרטית בניו יורק. בעבר נקראה "טורו קולג"
== היסטוריה ==
האוניברסיטה הוקמה על ידי הרב ברנרד לנדר בשנת 1971 ונקראת על שמו של הרב דוד יוסף טורו ובנו, איש העסקים האמריקאי יהודה טורא.<ref name="nyt"></ref> היא חלק מ"טורו מערכת המכללות ואוניברסיטאות".<ref></ref> משימתה כוללת התמקדות ב"העברת והנצחת המורשת היהודית".<ref></ref>

במכללה כ-7,000 סטודנטים לתואר ראשון,<ref></ref> עם צוות הוראה של 1,335, מתוכם למעלה משליש במשרה מלאה. יש בה כ -4,000 סטודנטים לתארים מתקדמים. כ-70% מבוגרי התואר הראשון וכמעט 80% מהסטודנטים לתארים מתקדמים הם נשים. בקרב סטודנטים לתואר ראשון, כ-4% הם אסייתים, 15% הם שחורים, 8% היספנים ו-64% לבנים. שיעור המסיימים תואר ארבע-שנתי הוא 46%.

בעבר פעלה שלוחה של האוניברסיטה בישראל שהפכה ב-2004 למכון לנדר שהוכר רשמית כמוסד להשכלה גבוהה בישראל אך נסגר ב-2014.

==קישורים חיצוניים==

* 

* 
* [http://tidhar.tourolib.org אנציקלופדית דוד תדהר לחלוצי הישוב ובוניו בשלמותה במהדורת אינטרנט] באתר אוניברסיטת טורו

== הערות שוליים ==

קטגוריה:מוסדות תורניים אקדמיים
קטגוריה:ניו יורק: אוניברסיטאות ומכללות
טיבאדר מיצגר

טיבאדר מיצגר (בהונגרית: Mitzger Tivadar; מרצאלי, 10 באפריל 1869 – בודפשט, 10 במרץ 1936)<ref>[https://familysearch.org/pal:/MM9.3.1/TH-266-12343-78485-3 Halálesete bejegyezve a Bp. V. ker. állami halotti akv. 68/1936. folyószáma alatt.]</ref> היה רופא, ומחזאי הונגרי. אחיו של אימרה מיצגר.

== ביוגרפיה ==
טיבאדר מיצגר נולד במשפחה יהודית כבנם של מיקשה מיצגר, רופא ושל צציליה קוהן. הוא סיים את בית הספר התיכון בקאפושוואר ובסומבטהיי ואת לימודיו באוניברסיטה בגראץ, שבה קיבל תואר דוקטור לרפואה בשנת 1893. לאחר מכן ביקר באוניברסיטאות בולטות ובמכונים רפואיים בחו"ל, כולל פריז, ברלין, לינדוויזה (Lindewiese), וריסהופן (Wörishofen), בלד ובמקומות נוספים. בשנת 1896 הקים את המכון הרפואי ל"הידרו-אלקטרותרפיה" הראשון בהונגריה בבודפשט, שאליו הגיעו גם זרים מחו"ל לטיפול רפואי. ב-13 בפברואר 1922, בבודפשט הוא התחתן עם אנה מריה גרסטנר, בתם של קארוי גרסטנר ומריה רוּף, שהייתה צעירה ממנה ב-24 שנים.<ref>[https://familysearch.org/pal:/MM9.3.1/TH-267-11580-50582-23 A házasságkötés bejegyezve a BP. VIII. ker. állami házassági akv. 200/1922. folyószáma alatt.]</ref> הם התגרשו בשנת 1925.<ref>A budapesti kir. tszék. 36.P.39083/3-1925 sz. ítélete.</ref> ב-29 בינואר 1935, נשא לאישה את אנה מולנאר, בתם של פטר מולנאר ומריה קלמן. היא הייתה צעירה ממנו ב-37 שנים.<ref>[https://familysearch.org/pal:/MM9.3.1/TH-266-11564-110950-21 A házasságkötés bejegyezve a Bp. VI. ker. állami házassági akv. 111/1935. folyószáma alatt.]</ref> טיבאדר מיצגר נפטר שנה לאחר מכן ב-10 במרץ 1936.

== עבודותיו ==
* שיטת ריפוי קטפורזית (Electrophoretic deposition). טיפול במחלות עצבים ומין. בודפשט, 1898.
* חטאים בחיי המין של הנוער והשפעותיהם בגיל הבגרות. בודפשט, 1910.
* המשמעות החברתית של הזנות. בודפשט, 1902.
* חולי תאווה. בודפשט, 1902.
* "הכל מצליח לו". קומדיה בשתי מערכות. הוצג בחודש אוגוסט 1890 במרצאלי, עם להקת ארפאד באלוג.

== לקריאה נוספת ==
* יוז'ף סיניאי: חייהם ויצירותיהם של סופרים הונגרים.
* אלפרד פשטי, שנתון הרופאים ההונגרים. 1899
* [http://mek.oszk.hu/08700/08756/html/III/szin_III.0313.pdf לקסיקון אמנות הבמה הונגרי]
* סומוג' הליקון. לקסיקון של משוררים, סופרים ואמנים ממחוז שומוג'. 1928.

== הערות שוליים ==

קטגוריה:רופאים יהודים הונגרים
קטגוריה:מחזאים יהודים הונגרים
קטגוריה:מרצאלי: אישים
קטגוריה:הונגרים שנולדו ב-1869
קטגוריה:הונגרים שנפטרו ב-1936
קיה בונגו

קיה בונגו (באנגלית: Kia Bongo) הם מסחריות וטנדרים אשר מיוצרים במספר תצורות מתוצרת יצרנית הרכב הדרום קוריאנית קיה משנת 1980.

בנוסף דגמי "קיה בונגו" מיוצרים / יוצרו בארצות הבאות: אקוודור על ידי Automóviles de Ecuador , באורוגוואי על ידי Nordex Uruguay , באלג'יריה על ידי GLOVIZ, בפקיסטן על ידי יצרנית הרכב Kia Lucky Motors (שם רשמי: "Kia Lucky Motors Pakistan"), חברה בשותפות joint venture בין קיה ו-"Yunus Brothers Group", ברפובליקת הפיליפינים בין השנים 2000–2010 על ידי Columbian Autocar Corporation (CAC) ומשנת 2019 על ידי Ayala Corporation ובווייטנאם על ידי THACO KIA (שם רשמי: "Truong Hai Auto Corporation").

==דורות "קיה בונגו"==
* דור ראשון – יוצר בין השנים 1980–1994.
* דור שני – יוצר בין השנים 1990–1997.
* דור שלישי – יוצר בין השנים 1997–2004 (בשנת 2000 עבר הדגם מתיחת פנים).
* דור רביעי – מיוצר משנת 2005 (בשנת 2014 עבר הדגם מתיחת פנים.)

=="קיה בונגו"==
* תצורות מסחריות במגוון דגמים, טנדרים במגוון דגמים (דור ראשון – קבינה קונבנציונלית 2 מושבים, מדור שני 2 סוגי קבינה: קונבנציונלית, וכפולה), מיניוואן.
* דגמי "קיה בונגו" היו דגמי המכוניות הראשונות של "קיה" שיוצאו לאירופה ואמריקה הדרומית.
* סוגי הנעה: 4x2, הנעה כפולה 4x4.

== גלריה ==
<gallery mode="packed" heights="80">
קובץ:20110611 kia bongo 1.jpg | "קיה בונגו", דור ראשון
קובץ:2013080207 Kia Bongo.png | "קיה בונגו", דור ראשון - טנדר דאבל קבינה
קובץ:Kia Bongo Nine 01.JPG | "קיה בונגו", דור ראשון
קובץ:1980년대 서울소방 119구급대원 활동사진7.jpg | "קיה בונגו" שנת 1980 - אמבולנס
קובץ:2003년 5월 26일 종로소방서 119구급차.jpg | "קיה בונגו", דור שני, שנת 2003
קובץ:Kia K2700II.jpg | "קיה בונגו K2700II"
קובץ:Kia K2700 B9416DH in Bandung 20110915.jpg | "קיה בונגו K2700"
קובץ:2013080208 Kia Bongo.png | "קיה בונגו", דור שני
קובץ:Kia Bongo Frontier.jpg | "קיה בונגו J2", דור שני
קובץ:Kia Hi Besta panel van, Turkey.jpg | דגם "Kia Hi Besta", דור שני
קובץ:Kia Bongo III (Samsung Transportation Museum).jpg | "קיה בונגו" - מיניבוס דור שלישי
קובץ:Kia Bongo3 Gangnam Driving.JPG | "קיה בונגו", דור שלישי
קובץ:20120112 kia bongo3 01.jpg | "קיה בונגו", דור שלישי
קובץ:20120112 kia bongo3 02.jpg | "קיה בונגו", דור שלישי
קובץ:Kia Travello III.jpg | "קיה בונגו", דור שלישי - מבט לתא הנהג ולוח מחוונים
</gallery>

==ראו גם==
* קיה

==קישורים חיצוניים==

* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מכוניות מסחריות
קטגוריה:טנדרים
קטגוריה:מיניבוסים
קטגוריה:אמבולנסים
קטגוריה:כלי רכב המיוצרים בקוריאה הדרומית
קטגוריה:כלי רכב המיוצרים באורוגוואי
קטגוריה:כלי רכב המורכבים באקוודור
קטגוריה:כלי רכב המיוצרים באלג'יריה
קטגוריה:כלי רכב המיוצרים בפקיסטן
קטגוריה:כלי רכב המורכבים בווייטנאם
קטגוריה:כלי רכב המיוצרים בפיליפינים
קטגוריה:כלי רכב שהושקו ב-1980
בונגו
מיהאי מרצאלי

הרב מיהאי מרצאלי (במקור מורגנשטרן, בהונגרית: Marczali Mihály; וארושסלונאק (בגרמנית: Stadtschlaining; יוני 1824 – מרצאלי, 5 באוקטובר 1889) היה רב, אביהם של ההיסטוריון הנריק מרצאלי והרופא פאל מרצאלי וסבא רבא של ההיסטוריון הספרותי אישטוואן מאי.

== ביוגרפיה ==
אבותיו מצד אביו וגם מצד אימו היו רבנים במשך חמישה דורות. בילדותו למד מאביו, שהיה תלמודיסט מפורסם, ואחר כך למד בישיבה במטרסבורג ובברטיסלבה. בברטיסלבה פגש והכיר גם סופרים חילוניים. בגיל עשרים נסע לעיר פאפה וסיים בארבע שנים את הגימנסיה. לאחר מכן הפך לסטודנט באוניברסיטת פראג. משם הוזמן למרצאלי כרב בשנת 1852, שם עבד למען הקהילה והיה תומך המפלגה הפרוגרסיבית. הוא היה גם נציג בולט בקונגרס היהודי הלאומי בשנת 1868. שינה את שם משפחתו ממורגנשטרן למרצאלי בשנת 1875. הוא נפטר ב-5 באוקטובר 1889, בשנה ה-37 לפעילותו כרב במרצאלי, והובא למנוחות אחר הצהריים של ה-7 באוקטובר 1889 בבית הקברות היהודי במרצאלי. אשתו הייתה רוזליה פרייר, ילידת גיור, שמתה ב-25 במרץ 1906 בגיל 75.

הרב מיהאי מרצאלי כתב מאמרים עבור כתבי העת "היהודי ההונגרי", "בן חנניה" של פשט, "הידיעון היהודי" (1868-1870) ולכמה עיתונים זרים.

== עבודותיו ==
* Beruf, Kampf und Lohn der Rabbiner. Antritts-Rede,Nagykanizsa, 1852.
* נאום אבל לזכרו של הרוזן אישטוון סצ'ני, נג'קניז'ה, 1860.
* נאום בבית הכנסת. נג'קניז'ה, 1869.
* הכבוד האחרון. נאום הספד מעל קברו של הרב שמואל לוי. נג'קניז'ה, 1875.
* המלאך השומר, דרשת שבת. נג'קניז'ה, 1875.
* נאום זיכרון לפרנץ דיאק. נג'קניז'ה, 1876.
* נשקינו נגד הרוצים ברעתנו. בודפשט, 1882.

=== בכתב יד ===
* האבנגליון והתלמוד, בעברית 150 דפים.

== לקריאה נוספת ==
* יוז'ף סיניאי: חייהם ויצירותיהם של סופרים הונגרי. 1891–1914
* לקסיקון יהודי הונגרי. [http://mek.oszk.hu/04000/04093/html/0583.html מיהאי מרצאלי]
* יוז'ף בוקור (עורך): מרצאלי, הלקסיקון הגדול של פאלאס. (1893–1897, 1998).  
* שומוג' הליקון. לקסיקון של משוררים, סופרים ואמנים ילידי מחוז שומוג' 1928. עמ' 131.

קטגוריה:רבנים הונגרים
קטגוריה:רבנים נאולוגים
קטגוריה:יהדות נאולוגית
קטגוריה:ילידי 1824
קטגוריה:נפטרים ב-1889
יחסי מקסיקו–צ'אד

יחסי מקסיקו–צ'אד הם היחסים הדיפלומטיים בין רפובליקת צ'אד למדינות המקסיקניות המאוחדות. שתי המדינות חברות באו"ם.

== היסטוריה ==
ב-25 בפברואר 1976, צ'אד ומקסיקו כוננו יחסים דיפלומטיים.<ref name="Bosques">[https://centrogilbertobosques.senado.gob.mx/docs/F_Chad.pdf Bilateral relations between Mexico and Chad ]</ref> היחסים הראשוניים בין שתי המדינות היו מוגבלים והתרחשו בעיקר בפורומים רב-צדדיים כמו באו"ם. במרץ 2002 השתתף ראש ממשלת צ'אד נגום ימאסום בקונצנזוס מונטריי בעיר מונטריי במקסיקו שם נפגש עם נשיא מקסיקו ויסנטה פוקס.

במהלך מלחמת האזרחים בצ'אד ושירות האופרוויאר, שכירי חרב מקסיקניים נשכרו על ידי נשיא צ'אד אידריס דבי, כדי להילחם נגד כוחות המורדים שניסו להדיח את הנשיא דבי מהשלטון. שכירי החרב המקסיקניים נשכרו להטיס מסוקי תקיפה מיל מי-17, בהם משתמש גם חיל האוויר המקסיקני.

בפברואר 2013, מקסיקו בירכה על אישור צ'אד על האמנה למניעת ניסויים גרעיניים. באפריל 2014 ביקרה השרה הצ'אדית לתכנון ושיתוף פעולה בינלאומי, מרים מהמט נור, במקסיקו כדי להשתתף בכנס השותפות הגלובלית למען שיתוף פעולה אפקטיבי בפיתוח במקסיקו סיטי. באותה שנה, במאי 2014, ביקר שר החקלאות הצ'אדי והסביבה, באיבונג דז'ברגוי אמנה רוזין בקנקון כדי להשתתף בכינוס ועידת המתקן העולמי.

המחזאי, המשורר, הסופר והמרצה באוניברסיטה יליד צ'אד, קולסי למקו הוא חתן פרס הגרנד פרי לספרות. הוא מתגורר במקסיקו סיטי, שם הוא מנהל את "קאסה רפוגיו הנקילי סו אפריקה", מרכז מגורים אמנותי וסופרי אנשים ממוצא אפריקאי ומהפזורה השחורה.

== ביקורים רמי דרג ==
ביקורים רמי דרג מצ'אד למקסיקו
* ראש ממשלת צ'אד נגום ימאסום (2002)
* שרת התכנון ושיתוף הפעולה הבינלאומי מרים מחמת נור (2014)
* שר החקלאות באיבונג דג'יברגוי אמנה רוזין (2014)

== יחסי סחר ==
בשנת 2018, המסחר בין צ'אד למקסיקו הסתכם ב-509 אלף דולר. הייצוא העיקרי של צ'אד למקסיקו כולל: נחושת או אלומיניום. מעגלים מודולריים; התקני מוליכים למחצה רגישים, כולל תאים פוטו וולטאיים; ומכונות תפירה להנעלה. הייצוא העיקרי של מקסיקו לצ'אד כולל: סרום; מנקי, שסתומים או חלקים אחרים לשימוש טכני; ברגים; מפתחות או סיכות; אטמים; תקעים או כובעים; יחידות קירור; יחידות זיכרון; ומפתחות מגנטיים.

== נציגויות דיפלומטיות ==
* צ'אד מיוצגת במקסיקו באמצעות שגרירותה בוושינגטון די. סי., ארצות הברית.
* מקסיקו מיוצגת בצ'אד באמצעות שגרירותה בקהיר, מצרים.

== הערות שוליים ==
גרופי

גרופי הוא סרט קולנוע ישראלי מ-1993, מסוגת סרט נעורים וסרט דרמה עם מילי אביטל בתפקיד הראשי.

==עלילה==
זמר רוק בינלאומי בשם בילי בר מגיע להופעה בישראל, ומיכל (מילי אביטל) נערה מעיירת פיתוח המעריצה אותו נוסעת במיוחד לאילת במטרה לפגוש אותו, אך עקב האבטחה הגדולה המקיפה את בית המלון בו הוא נמצא לא מתאפשר לה ללכת לפגוש אותו. על יד המלון היא פוגשת במעריצים נוספים שלו, שגם הם לא מצליחים לפגוש אותו.

מיכל פוגשת במרינה שייט זקן, שדן איתה בשאלה הפילוסופית, האם בחיים חשוב יותר לראות או להיראות, והיא משתפת אותו שהיא חולמת להיות כוכבת.

בסופו של דבר, מיכל ומעריץ נוסף מצליחים להתל בצוות המלון, ולחדור דרך האבטחה. הם מובלים ללילה סוער של התבגרות. המעריץ פוגש בזמר, אך חווה השפלה ממנו ובורח מהמלון. הוא חוזר אל חבורת המעריצים, ומשכנע אותם כי הם אינם מכירים בכלל את הזמר, אלא רק את התדמית שיצרו לו משרדי הפרסום. ולבסוף חבורת המעריצים עוזבת את המקום למעט מיכל שעדיין מצויה במלון.

מיכל עוברת אונס כמעט מלא בידי מאבטחי הזמר, וכשהיא עוזבת את המלון אין איש שיכול לנחם אותה. חבורת המעריצים, כמו גם השייט, כבר לא שם.

==ביקורת==
מבקרת הקולנוע יעל ישראל כתבה שאף על פי שזהו סרט נעורים אנשים ממגוון גילאים יכולים להתחבר אליו.

==קישורים חיצוניים==

קטגוריה:סרטי 1993
קטגוריה:סרטים ישראליים
קטגוריה:סרטי נעורים ישראליים
קטגוריה:אילת בקולנוע
קטגוריה:סרטים ישראליים משנת 1993
פולק-פופ

פולק-פופ (באנגלית: Folk-pop) היא סוגה מוזיקלית שעשויה להכיל בתוכה שירי פולק עכשוויים עם עיבודי פופ. כמו כן, היא עשויה להכיל בתוכה שירי פופ עם עיבודי פולק "אינטימיים" המוקלטים בצורה אקוסטית. הפולק-פופ התפתח במהלך שנות ה-60 של המאה ה-20. אמנים מאזורים רבים ברחבי העולם מקליטים מוזיקה מסוגת הפולק-פופ.

== ארצות הברית ==
בארצות הברית, אמנים רבים כמו סיימון וגרפונקל, סילס אנד קרופטס, דון מקליין, ג'ים קרוצ'י, לובו ו-England Dan & John Ford Coley הקליטו שירי פולק-פופ.<ref></ref> בהמשך השנים, אמנים כמו אד שירן ("Castle on the Hill") וטיילור סוויפט (Evermore) הקליטו שירים מסוגת הפולק-פופ.<ref></ref>

== אזור הבלקן ==
באזור הבלקן בדרום-מזרח אירופה, פולק-פופ הוא מונח המתאר מוזיקת פופ בלקנית, המשלבת בתוכה מוזיקת פופ, פולק ואתנית. פולק-פופ היא הסוגה המוזיקלית המודרנית המקבילה למוזיקת העם הבלקנית, שבה המקצבים הדומיננטיים מושפעים מהמוזיקה המזרחית, ובמיוחד מהמוזיקה הערבית וממוזיקה עממית רומנית. כמו כן, ניתן להגדיר חלק ניכר ממוזיקה זו כשילוב של מוזיקה עממית בלקנית מסורתית ודאנס-פופ.

סוגת הפולק-פופ הבלקנית כוללת:
* צ'אלגה, בבולגריה
* טורבו-פולק, בסרביה
* לאיקו מודרנית, ביוון
* מנלי, ברומניה
* טאלאבה, באלבניה

== ראו גם ==
* פולק
* פופ

==הערות שוליים==

קטגוריה:פולק
קטגוריה:סגנונות מוזיקליים - פופ
לודוויג פון הופמן

לודוויג פון הופמן (בגרמנית: Ludwig von Hofmann; 17 באוגוסט 1861 – 23 באוגוסט 1945) היה צייר, גרפיקאי ומעצב גרמני, חבר הזצסיון הברלינאי. עבד בשילוב של סגנונות ארט נובו וסימבוליזם.<ref>Ludwig von Hofmann. In: Ulrich Thieme, Felix Becker (editors): Allgemeines Lexikon der Bildenden Künstler von der Antike bis zur Gegenwart. Band 17, E. A. Seemann, Leipzig 1924, S. 272.</ref>

== קורות חיים ==
אביו היה המדינאי הפרוסי קרל פון הופמן, שכיהן כשר בדוכסות הסן בין השנים 1872 ל־1876 והיה זמן קצר שר הסחר בקבינט של אוטו פון ביסמרק.

לודוויג החל את לימודיו בשנת 1883 באקדמיה לאמנויות של דרזדן, ואז למד אצל פרדיננד פון קלר באקדמיה לאמנויות יפות, קרלסרוהה. בשנת 1889 הוא השתתף באקדמיה ז'וליאן בפריז, שם היה בהשפעתם של פייר פוביס דה שאוונס ופול-אלברט בסנארד.<ref>Gertraude Lippold (1972), "Hofmann, Ludwig von", Neue Deutsche Biographie (NDB) (in German), 9, Berlin: Duncker & Humblot, pp. 458–459</ref>

לאחר 1890 הוא היה צייר עצמאי בברלין. בשנים 1894 עד 1900 הוא נסע ושהה הרבה מזמנו בוילה שלו בפיזול, ליד פירנצה באיטליה. הערכתו את העת העתיקה והמשיכה לרעיון ארקדיה מתבטאת בחלק ניכר מעבודותיו. לאחר 1895 הוא היה תורם קבוע של איורים למגזין של "אר-נובו". בשנת 1896 הוא הפך לחבר בזצסיון הברלינאי והוא התחתן בשנת 1899.

בשנת 1903 מונה לפרופסור בבית הספר לאמנות של ויימאר, שם הפך לחבר בקבוצה הספרותית והאמנותית האוונגרדית שבמרכזה הארי קסלר, ז'אן ארפ ואיבו האופטמן היו בין תלמידיו. בשנת 1916 הוא מונה לפרופסור באקדמיה בדרזדן, שם שהה עד 1931.

הוא גם סיפק איורים לתרגום חדש של האודיסיאה מאת ליאופולד זיגלר ועבודות מאת גרהרט האופטמן (אביו של איבו).

בשנות השלושים של המאה העשרים תפוקתו ירדה, ובשנת 1937 תויגו כמה מיצירותיו כ"אמנות מנוונת ". הוא פרש לפילניץ, ליד דרזדן, שם נפטר בשנת 1945.

יצירותיו שנותרו הוחרמו על ידי הרוסים לאחר המלחמה, אך אלמנתו הצליחה להציל אותן.

== גלריה ==
<gallery mode="packed" heights=170>
File:Ludwig von Hofmann - Kniende mit Krug 1928.jpg|אשה עם כד
File:Ludwig von Hofmann - Reiter am Strand - c1890.jpg|רוכב בחוף
File:Ludwig von Hofmann, Die Quelle (1913).jpg|אביב
File:Hofmann Narcissus.jpg|נרקיסוס
File:L. von Hoffman (Alte Nationalgalerie, Berlin) (6094546502).jpg|הזיה
File:Ludwig von Hofmann - Adam Eva.jpg|אדם וחווה
File:Ludwig von Hofmann - Idylle.jpg|אידיליה
File:Ludwig von Hofmann - Naked Boatmen and Youths.jpg|שייטים ערומים
</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:חברי הזצסיון הברלינאי
קטגוריה:גרמנים שנולדו ב-1861
קטגוריה:גרמנים שנפטרו ב-1945
יחסי אוזבקיסטן–קירגיזסטן

יחסי אוזבקיסטן–קירגיזסטן הם היחסים הדיפלומטיים שבין אוזבקיסטן לקירגיזסטן. אוזבקיסטן שולטת בדרום קירגיזסטן מבחינה כלכלית ופוליטית, בהתבסס על האוכלוסייה האוזבקית הגדולה באזור זה בקירגיזסטן ועל תנאים כלכליים וגאוגרפיים. חלק ניכר מקירגיזסטן תלוי לחלוטין באוזבקיסטן מבחינת גז טבעי;<ref name=":0"></ref> בכמה הזדמנויות, נשיא אוזבקיסטן, אסלאם קרימוב, השיג מטרות פוליטיות על ידי סגירת צינורות או על ידי התאמת תנאי המסירה. במספר הופעות טלוויזיה ששודרו במחוזות אוש וג'לאל-אבאד בקירגיזסטן פנה קרימוב בהתנשאות ניכרת לנשיא הקירגיזי אסקר אקייב. אף על פי שאוזבקיסטן לא הראתה נטיות התרחבות גלויות, ממשלת קירגיזסטן מודעת היטב להשלכות טענותיו של קרימוב כי הוא אחראי לרווחתם של כל אוזבקים, ללא קשר למדינת מגוריהם.<ref name=":0" />

== היסטוריה ==
=== תחת רוסיה ===
הרוסים החלו את כיבוש האזור באמצע המאה ה-19. באותה תקופה, האימפריה הרוסית תקפה בעיקר את אמירויות מרכז אסיה כמו אמירות בוכרה או ח'אנות חיווה. הם פלשו גם לשטח הקירגיזי שנשלט על ידי שושלת צ'ינג הסינית וסיפחו אותם לטורקסטן הרוסית. על ידי קביעת בירת טורקסטן הרוסית בעיר טשקנט בשטח האוזבקי, הסכסוך בין שני עמים החל לגדול. אך בניגוד לסכסוך הטג'יקי-אוזבקי, הסכסוך הקירגיזי-אוזבקי התפתח לאט יותר.

לאחר קריסת האימפריה הרוסית בשנת 1917, מרד בסמאצ'י התפתח למלחמה כוללת במרכז אסיה. הקירגיזים והאוזבקים שילבו ידיים יחד ונלחמו נגד הכוחות הרוסים. בגלל חוסר מיומנויות והכנות, המרד נכשל במהרה והרוסים, שנמצאים כעת בשליטת ברית המועצות, החזירו את הסדר שוב.

במהלך מלחמת העולם השנייה, עמים קווקזים רבים (גאורגים, אזרים, ארמנים, צ'רקסים וכו') נאלצו לגלות. רבים מהם נותרו במרכז אסיה, שממנה נותרים בעיקר באוזבקיסטן כיום.

עם זאת, מאז סוף המלחמה החלו סכסוכים בין קירגיזים לאוזבקים להתגלע לעימות גדול יותר. בשנת 1990, סמוך לקריסת ברית המועצות, התרחשו מהומות באוש ונהרגו כמעט 1,000 בני אדם, בעיקר קירגיזים אתניים ואוזבקים. ההתנגשות החלה ביוני והסתיימה באוגוסט, ואף צד לא הגיע להישגים משמעותיים.

== תחבורה ==
במרץ 2018 הרכבות של אוזבקיסטן החלו בשירות חדש, שחיבר את טשקנט עם באליצ'י.<ref></ref>
== ביקורים ==
=== ביקורים מאוזבקיסטן בקירגיזסטן ===
* אסלאם קרימוב – (16 בינואר 1994; 26-27 בספטמבר 2000; 2007; 2013)
* שבקט מירזייאיב – (2017)<ref></ref>

=== ביקורים מקירגיזסטן באוזבקיסטן ===
* אסקר אקייב – (1992; 1996; 1998)
* קורמאנבק באקייב - (2006)
* אלמאזבק אטמבייב - (2017)<ref></ref>
* סואורונבאי ג'נבקוב - (2017)<ref></ref>

==קישורים חיצוניים==

== הערות שוליים ==
האספה הכללית של האימפריה העות'מאנית

משלחת הפרלמנט העות'מאני לעבדול חמיד השני.
האספה הכללית<ref>[http://www.anayasa.gen.tr/1876constitution.htm Article. 42 of the Constitution]</ref> (בטורקית: Meclis-i Umumî, הידוע בשם "מג'ליס") היה הניסיון הראשון לדמוקרטיה ייצוגית על ידי הממשלה האימפריאלית של האימפריה העות'מאנית. ידוע גם בשם הפרלמנט העות'מאני<ref>Legislation ottomane Volume 5: https://upload.wikimedia.org/wikipedia/commons/6/67/Législation_ottomane_ou_Recueil_des_Aristarchi-Bey_Grégoire_Tome5.pdf p. 295 (PDF p. 299/370)</ref>. מקום מושבה היה בקונסטנטינופול (איסטנבול) והורכבה משני בתים: בית עליון (הסנאט) ובית תחתון ( בית הנבחרים).<ref name="GroteRöder2012"></ref>

האספה הכללית הוקמה לראשונה ב-23 בדצמבר 1876 ונמשכה בתחילה עד 14 בפברואר 1878, אז פורקה על ידי הסולטאן עבדול חמיד השני.<ref name="tarihiolaylar"></ref><ref name="sabah"></ref>

כתוצאה ממהפכת הטורקים הצעירים שהביאה רפורמות מהותיות והשתתפות גדולה יותר של מפלגות פוליטיות, האספה הכללית הוקמה שוב כעבור 30 שנה, ב-23 ביולי 1908, עם התקופה החוקתית השנייה, שהסתיימה ב-11 באפריל 1920, כאשר האספה הכללית פורקה על ידי בעלות הברית במהלך כיבוש קונסטנטינופול בעקבות מלחמת העולם הראשונה.

רבים מחברי הפרלמנט העות'מאני בקונסטנטינופול הפכו מאוחר יותר לחברים באספה הלאומית הגדולה של טורקיה באנקרה, שהוקמה ב-23 באפריל 1920, במהלך מלחמת העצמאות הטורקית.<gallery>
קובץ:Postcard-from-1908-celebrating-the-new-parliament.png|גלויה המתארת את פתיחת הפרלמנט החדש בשנת 1908.
קובץ:Postcard parliament.jpg|גלויה המתארת ישיבת הפרלמנט בשנת 1914.
קובץ:SPRY(1895) p733 - THE OTTOMAN PARLIAMENT, 1877.jpg|הפרלמנט העות'מאני בשנת 1877.
קובץ:Ottoman Parliament Dec1908.jpg|הפרלמנט העות'מאני בשנת 1908.
</gallery>

== ראו גם ==
* היסטוריה של האימפריה העות'מאנית
* האספה הלאומית הגדולה של טורקיה

== הערות שוליים ==

קטגוריה:1876
האימפריה העות'מאנית
קטגוריה:האימפריה העות'מאנית: היסטוריה
שימגפראגה

שימגפראגה (בהונגרית: Sümegprága) הוא כפר במחוז וספרם שבמרכז הונגריה.
כמו יישובים רבים באירופה גם בשימגפראגה מספר התושבים נמצא בירידה. כך, בשנת 1990 היה מספר התושבים 676 ובשנת 2020 רק 565 תושבים.

==יהודי שימגפראגה==
בשימגפראגה חיו יהודים בתקופות זמן שונות. חלק מהיהודים ילידי הכפר נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|4
|
|-
|1880
|7
|620
|-
|1910
|2
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
סנטאימרפלווה

סנטאימרפלווה (בהונגרית: Szentimrefalva) הוא כפר במחוז וספרם שבמרכז הונגריה.
כמו יישובים רבים באירופה גם בסנטאימרפלווה מספר התושבים נמצא בירידה. כך, בשנת 1990 היה מספר התושבים 256 ובשנת 2020 רק 176 תושבים.

==יהודי סנטאימרפלווה==
בסנטאימרפלווה חיו יהודים בתקופות זמן שונות. חלק מהיהודים ילידי הכפר נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|22
|493
|-
|1910
|5
|
|-
|1941
|2
|533
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
אוק

אוק (בהונגרית: Ukk) הוא כפר במחוז וספרם שבמרכז הונגריה.
כמו יישובים רבים באירופה גם באוק מספר התושבים נמצא בירידה. כך, בשנת 1990 היה מספר התושבים 405 ובשנת 2020 רק 297 תושבים.

==יהודי אוק==
באוק חיו יהודים בתקופות זמן שונות. חלק מהיהודים ילידי הכפר נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|10
|565
|-
|1910
|5
|
|-
|1930
|2
|
|-
|}

==מפורסמים==
* הרב פרופסור שמואל קרויס, היסטוריון וחוקר תלמוד בווינה.

==קישורים חיצוניים==

* 

==הערות שוליים==

קטגוריה:הונגריה: כפרים
נקודת מיטשל (אורגון)

נקודת מיטשל, במבט מהכביש המהיר I-84 
נקודת מיטשל או נקודת מיצ'ל (באנגלית: Mitchell Point) היא מצוק במחוז הוד ריוור, במדינת אורגון שבארצות הברית. 

הנקודה היא לשון יבשה הבולטת לתוך קניון נהר קולומביה, ומצוק המתנשא מעל הקניון בו עובר נהר קולומביה, נחצבה מנהרת נקודת מיטשל, כחלק מהכביש המהיר ההיסטורי נהר קולומביה. 

גובהו של המצוק 190 מטרים מעל פני הים.

== היסטוריה ==
=== מקור השם ===

המצוק נקרא על ידי האינדיאנים המקומיים בשם "מלך הסופה הקטן", וההר המתנשא מעל המצוק נקרא "מלך הסופה הגדול". 

היסטוריונים סבורים כי שמו הנוכחי של המצוק הוא על שמו של ציד שחי באזור. 

הוצא לשנות את שם המצוק לשמו האינדיאני, אולם הצעה זו לא התקבלה.

== תיירות ==

מספר מסלולי הליכה פופולריים, ובהן נקודות תצפית רבות, מובילים את פסגת נקודת מיטשל. 

מהמסלולים ניתן לראות נוף של עמק נהר קולומביה, והתצפית מראש הנקודה נחשבת לתצפית בה ניתן לראות את הנוף המרהיב ביותר של עמק הנהר.

== לקריאה נוספת ==


<div class="mw-content-ltr">• Writers' program. Oregon, [https://archive.org/details/oregonendoftrail00writrich/page/270/mode/2up Oregon, end of the trail], P 270</div>

== קישורים חיצוניים ==

* [https://geonames.usgs.gov/apex/f?p=GNISPQ:3:::NO::P3_FID:1124268 נקודת מיטשל] באתר הסקר הגאולוגי של ארצות הברית
* [https://www.fs.usda.gov/recarea/mthood/recarea/?recid=53242 נקודת מיטשל] באתר שירות היערות של ארצות הברית
* [https://stateparks.oregon.gov/index.cfm?do=park.profile&parkId=125 מסלול הטיפוס לנקודת מיטשל] באתר הרשמי של הפארקים המדינתיים של מדינת אורגון
* [https://www.peakbagger.com/peak.aspx?pid=39239 נקודת מיטשל] באתר peakbagger
* [https://www.hikeoregon.net/mitchell-point.html נקודת מיטשל] באתר hikeoregon
* [https://www.alltrails.com/trail/us/oregon/mitchell-point-trail?u=m מסלול הטיפוס על המצוק של נקודת מיטשל] באתר alltrails
* [https://www.hikingproject.com/trail/7050205/mitchell-point-trail תיאור מסלול הטיפוס אל ראש נקודת מיטשל] באתר hikingproject
* [https://www.oregonhikers.org/field_guide/Mitchell_Point_Hike תיאור נקודת מטשל] באתר oregonhikers
* [http://www.nwhiker.com/CGNSAHike70.html מפת המסלולים ונקודות התצפית של נקודת מיטשל] באתר nwhiker
* [https://www.outdoorproject.com/united-states/oregon/mitchell-point-hike תיאור מסלול הטיפוס לנקודת מיטשל] באתר outdoorproject
* [https://www.wta.org/go-hiking/hikes/mitchell-point נקודת מיטשל] באתר איגוד המטיילים של מדינת וושינגטון
* 

== הערות שוליים ==
 

מיטשל
מיטשל
קרחון מוזר (אנטארקטיקה)

קרחון מוזר או קרחון מואוזר (באנגלית: Moser Glacier) הוא קרחון באזור חוף דנקו, של ארץ גרהאם, שבאנטארקטיקה.

הקרחון נשפך אל הלשון הצפון מזרחית של מפרץ אנדוורד, דרומית מזרחית לקרחון אראגו, בחוף המערבי של ארץ גרהאם.

== היסטוריה ==
=== גילוי ומיפוי הקרחון ===

הקרחון מופה לראשונה על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.

הקרחון צולם מהאוויר על ידי משלחת הסקר האווירי של שטחי חסות איי פוקלנד בין השנים 1956–1957

=== מקור השם ===

שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה.

הקרחון נקרא על שמו של לודוויג פ. מוזר (Ludwig F. Moser), פיזיקאי גרמני, אשר המציא בשנת 1844 את הצילום הסטריאוסקופי.

שם זה ניתן לקרחון, בדומה לשנות אתרים נוספים באזור הקרויים על שם חלוצים בתחום הצילום (כגון קרחון רודולף, וקרחון אראגו).

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:10309 קרחון מוזר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=129137 קרחון מוזר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9885&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון מוזר] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/moser_glacier מחשבון מרחקים - המרחק מקרחון מוזר לאתרים סמוכים]

== הערות שוליים ==

מוזר
הצהרת חובות האדם ואחריותו

הצהרת חובות האדם ואחריותו (באנגלית: Declaration of Human Duties and Responsibilities, או בקיצור DHDR) היא הצהרה הנוגעת לחיזוק יישום זכויות האדם שנכתבה על ידי ארגון אונסק"ו והנציב העליון לזכויות האדם של האו"ם. ההצהרה פורסמה בשנת 1998 לציון 50 שנה להכרזה לכל באי עולם בדבר זכויות האדם בעיר ולנסיה שבספרד. לכן, היא מכונה גם הצהרת ולנסיה.

ההצהרה נכתבה מתוך רצון להתכתב עם השינויים בעולם ומתוך יחס גם לחובותיו של הפרט בחברה. כמו כן, חלקים מן ההצהרה מתכתבים עם הצהרות ואמנות חדשות, וביניהן הצהרת המילניום של האו"ם שהתקבלה בפסגת המילניום, אמנת רומא, הגלובלי קומפקט, אמנת האדמה, פרוטוקול קיוטו והצהרות ואמנות אחרות של אונסק"ו.

ניסוח ההכרזה היה תוצאה של עבודה של קבוצת חברי אונסק"ו ששולבה עם חתני פרס נובל - יוסף רוטבלט, וולה סויינקה דאריו פו ואנשי רוח נוספים - פרופסור, ריצ'רד פאלק, רוד לוברס, לורד פרנק ג'אד, סרגיי קפיצה, יעקב פון אקסקול, פרננדו סבאטר. בראש צוות העבודה עמד ריצ'רד גולדסטון.

== קישורים חיצוניים ==

* 
* 
* 
* 

קטגוריה:מסמכים בין-לאומיים בנושאי זכויות אדם
קטגוריה:אונסק"ו
פרדיננד פון קלר

פרדיננד פון קלר (בגרמנית: Ferdinand von Keller; 5 באוגוסט 1842 – 8 ביולי 1922) היה צייר ז'אנר וצייר היסטוריה גרמני.

== ביוגרפיה ==
הוא נולד בקרלסרוהה למשפחתו של מהנדס אזרחי. בשנת 1857, כשהיה בן חמש עשרה, קיבל אביו חוזה לתכנון גשרים, כבישים וסכרים בברזיל. פרדיננד ואחיו פרנץ הצטרפו אליו לנסיעה. במהלך שהות של ארבע שנים הוא הצליח ללמד את עצמו ציור על ידי רישום הנוף הטרופי. זמן קצר לאחר שובם הוא נרשם לאקדמיה הממלכתית לאמנויות יפות בקרלסרוהה, שם למד אצל יוהאן וילהלם שירמר, לשעבר מנהל האקדמיה. לאחר מותו של שירמר, למד אצל לודוויג דה קודה.

עם זאת, הוא לא היה מרוצה מהאקדמיה ולקח שיעורים פרטיים בסטודיו של הנס קנון. בעקבות זאת, בשנת 1866 וב־1867, ערך טיול לימוד לשווייץ וצרפת. את ההכרה הראשונה שלו הוא השיג בציורו "מותו של פיליפ השני" בתערוכה הבינלאומית בפריז. בשנים 1867–1869 התגורר ברומא, שם הכיר את אנסלם פויירבך וחלק עמו סטודיו משותף.

בשנת 1870 הוא הפך למורה לציור פורטרטים והיסטוריה באקדמיה בקרלסרוהה ומונה לפרופסור בשנת 1873. בשנים 1880 עד 1913 שימש כמנהל.

בנוסף לציוריו הקבועים, הוא סיפק קישוטים דקורטיביים ותפאורות לתיאטרון הלאומי של באדן בקרלסרוהה ולזמפר-אופרה בדרזדן. הקישוטים שלו לאולם המלך קרל במוזיאון הממלכתי של וירטמברג מצאו חן בעיני המלך עד שהעניק לקלר תואר אצולה.

פרידריך הראשון, הדוכס הגדול של באדן, הזמין אותו לצייר את "ההיסטוריה של באדן", המוצגת כעת ב"סטטליך-קונסטללה" באדן-באדן. בקנה מידה קטן יותר, התחריטים שלו שימשו לאיור בספרים רבים.

הוא נפטר בשנת 1922 בבאדן-באדן.

רחוב בקרלסרוהה נקרא על שמו בשנת 1964.

== גלריה ==
<gallery mode="packed" heights="170">
File:Ferdinand von Keller Studie zur Apotheose Kaiser Wilhelms I 1888.jpg|הכנות לציור, 1888
File:Ferdinand Keller Bezahlung 1883.jpg|תשלום, 1883
File:Ferdinand Keller - Insel der Toten (1901).jpg|אי המתים, 1901
File:Ferdinand Keller - Jagender Jüngling.jpg| צייד צעיר, 1881
File:Ferdinand Keller - Scheherazade und Sultan Schariar (1880).jpg|שהרזאד והסולטן, 1880
File:Ferdinand Keller - Felsige Landschaft mit Centaur.jpg|נוף עם קנטאור, 
File:Ferdinand Keller - Brasilianische Küstenlandschaft.jpg|חוף ברזילאי
File:Ferdinand Keller - Brasilianische Flusslandschaft.jpg|נוף בברזיל, 1871
</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:ילידי 1842
קטגוריה:גרמנים שנפטרו ב-1922
בית הכנסת הגרמני הגדול

בית הכנסת הגרמני הגדול (באיטלקית: Scuola Grande Tedesca) הוא אחד מחמישה בתי כנסת בגטו היהודי בוונציה, איטליה. הוא הוקם בשנת 1528, זהו בית הכנסת הוונציאני העתיק ביותר.

בית הכנסת שוחזר בין השנים 2016 ל-2017 על ידי הקרן העולמית לאנדרטאות.<ref>[https://www.wmf.org/project/venice-synagogues-window-restoration Venice Synagogues Window Restoration]. World Monument Fund. Retrieved March 16, 2020.</ref> הוא פתוח לקהל הרחב דרך המוזיאון היהודי בוונציה.

==היסטוריה ==
בית הכנסת הגרמני הגדול הוקם בשנת 1528<ref name="museum">[http://www.museoebraico.it/english/sinagoghe.html The synagogues]. Jewish Museum of Venice. Retrieved July 14, 2016.</ref> על ידי חברי הקהילה האשכנזית המקומית. לוח אבן על הקיר המערבי של הבניין מתעד את בנייתו במימון שני תורמים. כמו ארבעת בתי הכנסת האחרים בוונציה, בית הכנסת כונה "סקולה" ("בית ספר"), ולא "סינגוגה" ("בית כנסת"), באותו אופן שבו יהודים אשכנזים מכנים את בית הכנסת ביידיש "שול".

== ארכיטקטורה ==
אולם התפילה נבנה על גבי מבנה קיים מראש. במקור הונחה הבימה באמצע האולם בהתאם לתצורת "הבימה המרכזית" המסורתית, ורק מאוחר יותר הועברה לקצה הצפוני של האולם.

== גלריה ==
<gallery widths="170px" heights="120px">
קובץ:Great German Synagogue, ark.jpg|ארון הקודש
קובץ:Great German Synagogue, bimah.jpg|הבימה
קובץ:Great German Synagogue, women's gallery.jpg|עזרת נשים
קובץ:Great German Synagogue, liagò.jpg|בית הכנסת ממבט חיצוני (מיקום הארון) מעל התעלה האחורית
</gallery>

==ביבליוגרפיה נבחרת==

==קישורים חיצוניים==

== הערות שוליים ==

קטגוריה:ונציה: בתי כנסת
קטגוריה:בתי כנסת אשכנזיים
הצהרה על זכויותיהם של עמים ילידים

הצהרה על זכויותיהם של עמים ילידים (באנגלית: Declaration on the Rights of Indigenous Peoples, או בקיצור UNDRIP) או DOTROIP<ref></ref><ref name=":1"></ref> היא הצהרה שאינה מחייבת מבחינה משפטית שהועברה בעצרת הכללית של האומות המאוחדות בשנת 2007. ההצהרה מתארת ומגדירה את הזכויות האישיות והקולקטיביות של העמים הילידים, כולל זכויותיהם לביטוי תרבותי וטקסי, זהות, שפה, תעסוקה, בריאות, חינוך ונושאים אחרים. ההצהרה "מדגישה את זכויותיהם של עמי הילידים לקיים ולחזק את מוסדותיהם, תרבויותיהם ומסורותיהם ולמשיך בהתפתחותם בהתאם לצרכיהם ושאיפותיהם שלהם". הוא "אוסר על אפליה של עמי הילידים", והוא "מקדם את השתתפותם המלאה והיעילה בכל הנוגעים להם ולזכותם להישאר מובחנים ולשאוף לחזונות שלהם להתפתחות כלכלית וחברתית".

מטרת ההכרזה היא לעודד מדינות לעבוד לצד עמי הילידים כדי לפתור נושאים גלובליים, כגון פיתוח, דמוקרטיה רב-תרבותית וביזור.<ref></ref> על פי סעיף 31, יש דגש עיקרי כי העמים הילידים יוכלו להגן על מורשתם התרבותית ועל היבטים אחרים של תרבותם ומסורתם על מנת לשמר את מורשתם מפני מדינות לאום ששולטות יתר על שטח הילידים.

ביום חמישי, 13 בספטמבר 2007, העצרת הכללית של האומות המאוחדות הצביעה בעד אימוץ ההצהרה ברוב של 144 תומכים מול 4 מתנגדים ו-11 נמנעים.

מאז 2007 ארבע המדינות שהצביעו נגד הפכו את עמדתן וכעת תומכות בהצהרה.<ref name=":2"></ref> החל מפברואר 2020, "מחלקת האומות המאוחדות לעניינים כלכליים וחברתיים של הילידים" פועלת ברוח ההצהרה ברחבי העולם. מחלקה זו קובעת מערכת אוניברסלית של סטנדרטים מינימליים בנוגע להישרדות, כבוד ורווחה של העמים הילידים ברחבי העולם וזהמרחיב על סטנדרטים זכויות האדם הקיים וחירויות היסוד כפי שהם חלים על המצב הספציפי של העמים הילידים."

כהצהרה, היא אינה מחייבת על פי החוק הבינלאומי.<ref></ref> על פי הודעה לעיתונות של האו"ם היא אכן "מייצגת את ההתפתחות הדינמית של נורמות משפטיות בינלאומיות והיא משקפת את המחויבות של המדינות החברות באו"ם לנוע בכיוונים מסוימים"; האו"ם מתאר אותה כמציבה "סטנדרט חשוב לטיפול בעמים ילידים שללא ספק יהווה כלי משמעותי לביטול הפרות זכויות אדם נגד 370 מיליון תושבי הארץ, ולסייע להם במאבק באפליה ובהדרה."

החוקר הקנדי וחבר סגל אוניברסיטת ססקצ'ואן<ref></ref><ref> University of Waterloo</ref> קן קואטס טוען כי UNDRIP מהדהדת בעוצמה בקרב עמי הילידים, בעוד שהממשלות טרם הבינו את השפעתה.<ref name="Coates_2013"></ref>

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:החלטות העצרת הכללית של האו"ם
קטגוריה:מסמכים בין-לאומיים בנושאי זכויות אדם
אירית אלטר

אירית אלטר-אבני (נולדה ב-20 במרץ 1948 בשם אירית אבני) היא שחקנית ישראלית.

==ביוגרפיה==
אירית אלטר-אבני היא בוגרת לימודי תיאטרון באוניברסיטת תל אביב (1971) ומשחק בבית הספר של ניסן נתיב (1976).
בשנים 1966–1968 שירתה אלטר בתיאטרון צה"ל.

ב-1971 שיחקה בסרט (הגרמני) "המנצח".

ב-1969 שיחקה בסרט "הגלולה" של דוד פרלוב.

בשנים 1974–1978 שיחקה בתיאטרון הקאמרי.

אלטר שיחקה בסרטו הראשון של יקי יושע, "שלום, תפילת הדרך". ב-1980 הופיעה בסרטה של מיכל בת-אדם, "על חבל דק", ובאותה השנה שיחקה בסרטו של אסי דיין, "מלך ליום אחד".

ב-1983 גילמה את אמה של אורנה, תלמידה בתיכון הנכנסת להיריון בסרט "בחינת בגרות". ב-1984 הופיעה בדרמת הנעורים של יקי יושע, "מכת שמש".

ב-1985 גילמה את אירית שור, עקרת בית הנשואה לרופא החושדת שבעלה בוגד בה בסרט "אירית עירית". באותה שנה שיחקה רופאה בסרטו של נדב לויתן, "בנות".

ב-1989 שיחקה בסרט "כח משיכה".

ב-1992 שיחקה בסרט "החיים על פי אגפא". באותה השנה שיחקה בתפקיד אורח את דינה, אמו של עידו מרקוביץ' בסדרה "עניין של זמן" של הטלוויזיה החינוכית הישראלית.

בסדרה "שטיסל" שיחקה את דבורה, אימו של עקיבא שטיסל (מיכאל אלוני).

במהלך שנות ה-90 פרשה אלטר ממשחק, וכיום משמשת כדולה, ועוסקת בהדרכת הכנה ללידה.

== חיים אישיים ==
אלטר נישאה לפזמונאי עלי מוהר ונולדה להם בת, שרון מוהר, שמתגוררת בצרפת והיא במאית תיאטרון בינלאומית. נישאה בשנית למלחין ואיש הקולנוע נפתלי אלטר ולהם בן ובת. כעבור שנים הם התגרשו. בנה אורי אלטר בהיותו ילד שיחק בסרט "השגעון הגדול" משנת 1986, לצידה של אמו אירית אלטר וספי ריבלין, וכן בסרט מעבר לים משנת 1991, שזכה להצלחה רבה, אורי משחק בסרט את חיים בתפקיד ראשי לצד אריה מוסקונה ודפנה רכטר. לימים אורי אלטר הפך לאחד ממייסדי חברת ההיי-טק סייברה.
בתה, רוני אלטר, היא זמרת ומלחינה, שהייתה שותפה בהרכב "מטרופולין". כיום מתגוררת בפריז ומופיעה ומקליטה שם.

==קישורים חיצוניים==

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרות תיאטרון צה"ל
קטגוריה:בוגרי תיאטרון צה"ל
קטגוריה:בוגרות אוניברסיטת תל אביב: החוג לתיאטרון
קטגוריה:בוגרי אוניברסיטת תל אביב: החוג לתיאטרון
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:ישראליות שנולדו ב-1948
קטגוריה:ישראלים שנולדו ב-1948
משה בן אברהם מגזע צבי

רבי משה בן אברהם מגזע צבי (נפטר בי' באייר ה'תמ"א, 1681) היה נכדו ותלמידו של רבי השיל מקרקא, ונחשב בין גדולי דורו. שימש כרב בהוראדנא ואחר כך בקרקא. מחבר הספר תפארת למשה.

== תולדות חייו ==
נולד לר' אברהם אב"ד נארול בפולין. אמו הייתה בתו של גדול הדור דאז, רבי השיל מקראקא. אביו נפטר בילדותו, והוא גדל אצל סבו, שהיה גם לרבו. נשא את נחמה בתו של רבי בנימין מירלש מברלין. 

היה רב ואב"ד תחילה בקהילת בריסק, ואחר כך בהורדנה, ובשנת תמ"א מונה כאב"ד בקראקא, אבל נשאר בהורדנה.

חידושים ממנו בשם 'תפארת למשה' נדפסו בסוף כרכי התלמוד בבלי בהוצאת וילנה ומשם נדפס בשאר מהדורות.

ספרו 'תפארת למשה' עוסק בביאור חלק יורה דעה מתוך סדרת השולחן ערוך, ונדפס לראשונה כמעט מאה שנה אחרי פטירתו, בשנת תקל"ו (1776) בברלין. בין המסכימים על ספרו הוא הרב רבי יחזקאל לנדא בעל הנודע ביהודה.

רבי משה ואשתו נפטרו בהורדנה ונקברו שם.

בתו - חיה שרה, נישאה לר' ברוך כהנא רפפורט, אב"ד פיורדא.

==קישורים חיצוניים==
*
*

==לקריאה נוספת==
*
*

קטגוריה:קרקוב: רבנים
קטגוריה:רבנים פולנים
בית הכנסת בווקובאר

בית הכנסת ווקובאר היה בית כנסת העיקרי של הקהילה היהודית בווקובאר, קרואטיה, לאחר שבית הכנסת הקטן הראשון נמכר לכנסייה הקלוויניסטית בשנת 1910. הוא נבנה בשנת 1889 בממלכת קרואטיה-סלאבוניה, באימפריה האוסטרית.

יהודי ווקובאר שהתיישבו בעיר במאה ה-19 הגיעו מאזורים אחרים בממלכת הבסבורג. הקהילה היהודית בווקובאר הייתה אחת הקהילות היהודיות הוותיקות והחשובות ביותר בקרואטיה. בית הכנסת הראשון של ווקובאר נבנה בשנת 1845 על ידי האדריכל פראן פונטק. בית הכנסת הגדול תוכנן על ידי האדריכל לודוויג שֵׁנֶה והיה בית הכנסת הראשון באזור קרואטיה שלראשו גג כיפה. לצד בית הכנסת הוקם תלמוד תורה ובו למדו 20 תלמידים. בית הכנסת שימש יותר מ-200 חברי הקהילה היהודית בעיר.

בשנת 1941, במהלך מלחמת העולם השנייה, בית הכנסת נבזז והוחרב על ידי הנאצים. כמעט כל בני הקהילה היהודית של ווקובאר נספו בשואה, בהם הרב ישראל שר ורעייתו.<ref></ref> בשנת 1958 הרס השלטון הקומוניסטי של יוגוסלביה את בית הכנסת ומכר את ההריסות שנותרו.

שחזור וירטואלי של בית הכנסת בווקובאר נעשה על ידי האוניברסיטה הטכנולוגית בווינה.<ref>https://publik.tuwien.ac.at/files/publik_252899.pdf</ref>

==קישורים חיצוניים==

== הערות שוליים ==

ווקובאר
ווקובאר
ווקובאר
ג'יי אוברנולטי

ג'יי פיליפ אוברנולטי (באנגלית: Jay Phillip Obernolte; נולד ב-18 באוגוסט 1970) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השמיני של מדינת קליפורניה. טרם כהונתו היה חבר האספה המדינתית של קליפורניה, הבית התחתון בבית המחוקקים של המדינה. כמו כן, הוא הבעלים, הנשיא והמנהל הטכני של "FarSight Studios", חברה לפיתוח משחקי וידאו.

== ביוגרפיה ==
אוברנולטי נולד בשיקגו, הגדולה שבערי אילינוי, וגדל בפרזנו שבקליפורניה. בשנת 1988 השלים את לימודיו התיכוניים בתיכון אדיסון/קומפיוטק שבפרזנו. ב-1992 קיבל תואר ראשון בהנדסה ומדע שימושי מהמכון הטכנולוגי של קליפורניה, ובשנת 1997 השלים באוניברסיטת קליפורניה בלוס אנג'לס לימודי תואר שני בבינה מלאכותית. אוברנולטי השיק ב-1990 את "אולפני FarSight", חברה עצמאית לפיתוח משחקי וידאו למגוון קונסולות משחקים, בהן אקס בוקס 360, Wii, פלייסטיישן 3, נינטנדו DS ועוד.

בשנת 2005 נבחר אוברנולטי למועצת נמל התעופה של העיר ביג בר סיטי, שם כיהן במשך חמש שנים. לאחר מכן כיהן כנשיא מועצת מנהלים זו במשך שלוש שנים, וכסגן נשיא שנה אחת לאחר מכן. ב-2010 נבחרה אל מועצת העירייה, ובהמשך כיהן כראש העיר. בבחירות 2014 כיהן כחבר האספה המדינתית של קליפורניה מטעם מחוז הבחירה ה-33, לאחר שנבחר לתפקיד עם כ-66% מקולות הבוחרים. בבחירות 2016 נבחר מחדש לתקופת כהונה שנייה, וגם בבחירות אמצע הכהונה ב-2018.

בספטמבר 2019, אחרי שפול קוק הכריז על פרישתו מהקונגרס של ארצות הברית, הודיע אוברנולטי על כוונתו להתמודד לבית הנבחרים של ארצות הברית במחוז הקונגרס השמיני של קליפורניה. במהלך מסע הבחירות, שם אוברנולטי פעמיו אל טיפול בחיילים משוחררים, אבטחת גבול ארצות הברית–מקסיקו בקליפורניה ומאבק בסחר בבני אדם ובסחר בסמים. ב-12 בפברואר 2020 הביע נשיא ארצות הברית דונלד טראמפ את תמיכתו הרשמית באוברנולטי, באמצעות ציוץ ברשת החברתית "טוויטר".

בבחירות 2020 ניצב בפני כריסטין באבסר, מהנדסת ויועצת ביולוגית, אשר זכתה לתמיכת אישים בקליפורניה בהם קמלה האריס, ג'וליה בראונלי, גיל סיסנרוס, לינדה סנצ'ז ומייק לוין. בבחירות הראשוניות סיים אוברנולטי במקום הראשון עם 35% מקולות הבוחרים, ואחריו באבסר עם 28.7% בלבד. השניים העפילו ליום הבחירות הכלליות, ושם גבר עליה אוברנולטי כשגרף 56.1% מהקולות. עם ניצחונו נבחר אל הקונגרס ה-117 של ארצות הברית, וכהונתו החלה בראשית ינואר 2021.

== קישורים חיצוניים ==

* 

* 

==הערות שוליים==

קטגוריה:בוגרי המכון הטכנולוגי של קליפורניה
קטגוריה:בוגרי אוניברסיטת קליפורניה בלוס אנג'לס
קטגוריה:ראשי עיריות בקליפורניה
קטגוריה:חברי בית המחוקקים המדינתי של קליפורניה
קטגוריה:חברי בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1970
אדם לונג (שחקן)

אדם לונג (באנגלית: Adam Long; נולד ב-25 באפריל 1991) הוא שחקן בריטי.

== קריירה ==
ב-2014 הופיע לונג בתפקיד לואיס ויפי בסדרה "עמק האושר". עוד כיכב בסדרות "Spike Island", "ורה", "דרך ווטרלו", "The Thirteenth Tale" ו-"Act of Grace".

ב-2015 שיחק לונג בדרמה "Don't Take My Baby". ב-2017 כיכב בסדרה "בנקרופט", וב-2020 הופיע בתפקיד ראף צ'יסל בסדרה "סטרייק".

לונג מיוצג בסוכנות "קרטיס בראון".

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1998
|
| dir="ltr" | Unnatural Acts
| תפקידים שונים
|
|-
| 2001
|
| dir="ltr" | Being Dom Joly
|
|
|-
| 2008
|
| dir="ltr" | Act of Grace
| ג'ואי הצעיר
|
|-
| rowspan="2" | 2009
|
| dir="ltr" | History Of Made Up Things
| Sleeper
|
|-
| דרך ווטרלו
| dir="ltr" | Waterloo Road
| קולין הסטינגס
| סדרת טלוויזיה (פרק אחד
|-
| 2010, 2013
|
| dir="ltr" | Moving On
| יו פנרוז / סם
| סדרת טלוויזיה (2 פרקים)
|-
| 2012
| האי ספייק
| dir="ltr" | Spike Island
| ליטל גאז
|
|-
| rowspan="2" | 2013
|
| dir="ltr" | The Thirteenth Tale
| אמברוז פרוקטור
| סרט טלוויזיה
|-
| האב בראון
| dir="ltr" | Father Brown
| אלפרד טאטון
| בפרק "The Grim Reaper"
|-
| rowspan="3" | 2014
| ורה
| dir="ltr" | Vera
| קייל
| בפרק "Poster Child"
|-
| עמק האושר
| dir="ltr" | Happy Valley
| לואיס ויפי
| סדרת טלוויזיה (עונה ראשונה)
|-
|
| dir="ltr" | The Passing Bells
| אנתוני
| מיני-סדרה
|-
| rowspan="2" | 2015
|
| dir="ltr" | Don't Take My Baby
| טום ספנסר
| סרט טלוויזיה
|-
|
| dir="ltr" | Thomas Edison's Secret Lab
| JD
| סדרת טלוויזיה
|-
| 2017
| דנקרק
| dir="ltr" | Dunkirk
| סאב-לוטננ
|
|-
| 2017–2020
| בנקרופט
| dir="ltr" | Bancroft
| ג'ו בנקרופט
| סדרת טלוויזיה
|-
| rowspan="3" | 2019
|המפרץ
| dir="ltr" | The Bay
| וינסנט צ'פמן
| סדרת טלוויזיה; 6 פרקים
|-
| המחסלים
| dir="ltr" | The Kill Team
| רייברן
|
|-
| אימפריית השחיתות
| dir="ltr" | The Corrupted
| וורן ביפורד
|
|-
| 2020
| סטרייק
| dir="ltr" | Strike
| ראף צ'יזוול
| בפרקי "לבן קטלני"
|-
| rowspan="2" | 2021
| צ'רי
| dir="ltr" | Cherry
| גרין
|סרט קולנוע
|-
|
| dir="ltr" | Wolfe
| סטיב
| תפקיד ראשי; 6 פרקים
|-
|2023
|
|The Long Shadow
|אנדרו
|4 פרקים
|-
| rowspan="2" | 2024
| אדוני האוויר
| dir="ltr" | Master of the Air
| קפטן ברנרד דה-מרקו
| 7 פרקים
|-
|
|Protection
|פטריק אליס
|סדרת טלוויזיה עתידית של ITVX
|}

===משחקי וידאו===
{| class="wikitable"
! שנה
! שם
! תפקיד
|-
| 2015
| dir="ltr" | Need for Speed
| ספייק
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה בריטים
קטגוריה:בריטים שנולדו ב-1991